text: Glæde på Danish Crown over vækstpakken
  26 april 2013 kl. 12.14
  Efter vækstpakken er blevet vedtaget, tror Danish Crown, at virksomheden ikke længere vil sende arbejdspladser ud af landet.
  Det er særligt lempelserne på energi- og spildevandsafgifterne, der vækker tilfredshed hos Danish Crown.
  Men koncernen er også tilfreds med, at planerne om afgifter på last ikke bliver til noget.
  - Jeg tror, at afgiftslempelserne gør, at vi kan undgå at nedlægge flere arbejdspladser i Danmark og flytte dem til udlandet, siger Preben Sunke, koncernøkonomidirektør i Danish Crown, til Jyllands Posten.
  